Diari Oficial de la Generalitat Valenciana


Sumari del DOGV 5783, del 12-06-2008 (2008/7040)

Edicte de la Junta Arbitral del Transport d'Alacant sobre notificació de laude arbitral a l'empresa Unitecshoes, SL, en l'expedient 043/07-A.
---------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7040


Data del document
:   29-05-2008

Organisme emissor
:   Conselleria d'Infraestructures i Transport

Tipus de document
:   Edicte

Edicte de la Junta Arbitral del Transport d'Alacant sobre notificació de laude arbitral a l'empresa Unitecshoes, SL, en l'expedient 043/07-A. [2008/7040]  
El senyor Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal Unitecshoes, SL, amb domicili a Villena (Alacant) que s'ha dictat laude en l'expedient 043/07-A com a conseqüència del procediment que s'ha seguit i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, 29 de desembre de 2007. A les 9.30 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar laude arbitral sobre la controvèrsia plantejada en l'expedient 043/07-A, promogut per Alrutrans 2001, SL, amb domicili a Alacant, contra Unitecshoes, SL, amb domicili a Alacant, en relació amb la reclamació següent: impagament de ports per 26 servicis de transport realitzats en el mes de març de 2007 segons la factura 311, de 31 de març de 2007, per valor de 1.887,44 € (mil huit-cents huitanta-set amb quaranta-quatre euros).   
Dóna començament la vista oral sense la compareixença de la reclamada, malgrat haver sigut citada dins del termini i la forma escaient, segons consta en l'expedient, amb els efectes que determina la vigent legislació més avall indicada. Es concedix la paraula al representant de l'actora Sra. Mª. Dolores Abad Pascual que ratifica la demanda i la quantia esmentades i proposa prova documental, que el col·legi arbitral accepta, i que consistix en albarans d'arreplegada i de lliurament de les mercaderies i de pagarés lliurats per la reclamada i tornats per l'entitat bancària per falta de fons. El col·legi arbitral establix el termini de deu dies hàbils per a la realització de la prova esmentada, comptadors a partir del dia de la vista oral que se substancia. Així mateix, s'aporta a l'expedient com a prova documental la facturació el muntant de la qual és objecte de la present reclamació. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Examinada pel col·legi arbitral a instàncies de l'actora la prova documental unida a la demanda i una vegada estudiada esta i efectuada l'anàlisi de les manifestacions que antecedixen, s'arriba per unanimitat al laude següent: desestimar la demanda interposada per Alrutrans 2001, SL, contra Unitecshoes, SL, per considerar que la prestació no resulta prou justificada amb la sola factura per servicis presumptament realitzats, i no haver aportat la reclamant la documentació proposada per ella mateixa en el termini establit a este efecte.   
Contra esta resolució arbitral es pot únicament interposar recurs d'anul·lació davant de l'Audiència Provincial que haurà de presentar-se dins dels deu dies següents al de la notificació, o d'aclariment, dins dels cinc dies següents al de la notificació esmentada. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que perquè conste, s'arxive i es trasllade a les parts firmen els membres de la Junta en el lloc i la data indicats.»  
Alacant, 29 de maig de 2008.- El president: Manuel J. Gálvez.